
Qo‘mita raisi									Turgʻunov A.K.

KUN TARTIBI:
Wuling Bardosh – avtokredit va mikrokredit mahsulot pasportini joriy qilish masalasi

Majlisni Bank mahsulotlari qo‘mitasi raisi A.K. Turgʻunov boshlab berdi va kun tartibidagi masala bilan qo‘mita a’zolarini tanishtirdi.
Shundan so‘ng, kun tartibidagi masala yuzasidan so‘zni Chakana kreditlash boshqarmasi boshlig‘i J.M. Do‘sbekovga berdi.
Chakana kreditlash boshqarmasi boshlig‘i so‘zga chiqib, kun tartibidagi masala yuzasidan majlis qatnashchilarini quyidagi ma’lumotlar bilan tanishtirdi.
«Asaka Motors Inernational» MCHJ (keyingi o‘rinlarda Hamkor) – Tashkilot
«Asia Alliance Bank» ATB bilan 2022-yilning 18-mart kuni hamkorlik kelishuvi asosida bankda o‘z hisobraqamini ochgan bo‘lib, bugungi kunga qadar bankning VIP mijozlari qatoridan o‘rin egallab kelmoqda.
2025-yilning 3-mart kuni Bank Moliya qo‘mitasi va Chakana kreditlash qo‘mitasining
2025-07 sonli qaroriga asosan imtiyozli shartlarda (7 foiz debet) avtokredit ajratish yuzasidan dastlabki hamkorlikka erishilgan.
Bank Moliya qo‘mitasi va Chakana kreditlash qo‘mitasining 2026-yil 12-fevraldagi
2026-03 sonli qaroriga asosan debet oborot shartlari bekor qilingan. So‘ngra, 2026-yil 12-fevral kuni Bank Moliya qo‘mitasi va Chakana kreditlash qo‘mitasining 2025-07-sonli qarori bilan cash back shartlari asosida mijozlarga avtokredit ajratish yo‘lga qo’yilgan.
Hamkor tashkilot tomonidan bank bilan avtotransport vositalari sotuvini amalga oshirish, yangi turdagi kredit mahsulotini joriy qilish va mijozlarga yanada qulayliklar yaratish maqsadida hamkorlik shartlarini o‘zgartirish yuzasidan murojaat qilgan.
Mazkur tashkilot tomonidan ajratilgan avtokreditlar chakana kredit portfelidagi soni 665 tani, miqdori 54.6 mlrd.so’mni, kredit qoldig‘i 47.6 mlrd.so’mni tashkil etadi. Mazkur avtotransportlarning NPL (muammoli aktivlar)da ulushi avjud emas.
«Asaka Motors International» MCHJ bankka tijorat taklifi bilan murojaat qilgan bo‘lib, jamiyat bank bilan o‘zaro manfaatli shartlar asosida hamkorlikni davom ettirish va yangi shartlarda ishlash istagini bildirgan.
Ushbu hamkorlik doirasida, hamkor tashkilot va uning rasmiy dillerlari tomonidan yetkazib beriladigan Wuling Bardosh rusumidagi avtotransport vositalari uchun fuqarolarga imtiyozli shartlarda kreditlar ajratish hamda ajratilgan kreditlar doirasida avtotransport vositasi narxidan
14 foiz miqdorda mukofot puli to‘lab berilishi yuzasidan dastlabki kelishuvga erishildi.
Hamkor tashkilot va uning rasmiy dillerlari tomonidan yetkazib beriladigan Wuling Bardosh avtotransport vositasi sotuvi uchun bankka avotransport vositasining 14 foiz miqdoridagi mukofot mablag‘i to‘lab berilishiga tayyor ekanligini ma’lum qilgan holda (QQS bilan birga), ushbu avtotransport vositasini sotib olish uchun fuqarolarga mutanosib ravishda pasaytirilgan foiz stavkalarida kredit ajratilishi so‘ralgan.
Avtotransport vositasi qiymati 120.0-133.0 mln so‘mni tashkil etadi. Mazkur mahsulot Bankning o‘z mablag‘lari hisobidan moliyalashtiriladi. Joriy etilishi kutilayotgan kredit mahsuloti 2 turga bo‘lish maqsadga muvofiq hisoblanadi. Taqdim etish shakli quyidagicha:
Boshlang‘ich badal 20 foiz yillik 0 foiz ustama haq evaziga, 24 oy muddatga qadar ajratilganda Wuling Bardosh - Mikrokredit mahsulot pasporti shartlarida;
Boshlang‘ich badal 50 foiz va undan oshgan holda, yillik 0 foiz ustama haq evaziga, 42 oy muddatga qadar ajratilgan Wuling Bardosh - Avotkredit mahsulot pasporti shartlari orqali ajratilishi rejalashtirilgan.
Avtokredit ajratilgandan keyingi oyda solishtirma dalolatnoma tuziladi hamda dalolatnomaga muvofiq avtotransport narxining 14 foiz miqdorida cashback mablag‘lari bankka o‘tkazib boriladi. Bunda cashback bo‘yicha hisoblanadigan QQS to‘lovlari hamkor tashkilot tomonidan qoplanadi.
Mahsulotning Mikrokredit shartlari asosida taqdim etilishiga sabab, “Banklarga oʻrnatiladigan makroprudensial normativlar hamda ular tomonidan beriladigan kreditlar (mikroqarzlar) boʻyicha toʻlovlarning eng yuqori qiymatlariga doir talablar toʻgʻrisidagi” NIZOM (roʻyxat raqami 3618)ning 30-bandida, Bank tomonidan qarz oluvchiga avtokredit boʻyicha kreditning garovga nisbati koʻrsatkichi 75 foizdan oshmasligi lozimligi takidlangan. Bank tomonidan mazkur shartlarda Mikrokredit taqdim etish orqali nizom talablarini buzilishi oldi olinishi bilan bir qatorda, mikrokredit portfeli salmog‘ining o‘sishiga erishish mumkin.
Chakana kreditlash boshqarmasi mijozlar uchun yanada qulay va jozibador shartlarda avtokredit mahsulotini joriy etish maqsadida, kredit ajratish shartlarini ishlab chiqdi. Bu bo‘yicha batafsil ma’lumotlar chakana kreditlash boshqarmasining tegishli xulosasida keltirilgan.
Xulosada keltirilgan shartlarga asosan, 20 foiz boshlang‘ich bilan 24 oyga qadar, 50 foiz boshlang‘ich bilan 42 oyga qadar 0 foiz ustama bilan kredit ajratish taklif etilgan.
Bank Moliya qo‘mitasining 2024-yil 20-avgustdagi 86-sonli qaroriga muvofiq chakana kreditlar ajratish uchun bazaviy foiz stavka miqdori 21 foizdan past bo‘lgan hollarda qaror qilish vakolati bankning Moliya qo‘mitasi muhokamasiga kiritilishi belgilangan.
Mahsulot rentabelligi Bankning G’aznachilik boshqarmasi tomonidan mahsulotning sof foizli marjasi (NIM) va regulyativ kapital samaradorligi ko’rsatkichi (ROE) tahlil qilingan. 
G’aznachilik boshqarmasi tomonidan mazkur shartlar asosida kredit ajratish yuzasidan qaror qilish uchun Bank Moliya qo‘mitasi yoki Bank boshqaruvi muhokamasiga kiritilishi maqsadga muvofiq deb topgan. Bunga sabab ushbu mahsulot orqali ajratilishi rejalashtirilgan hamkor tashkilot avtotransport vositasi uchun muddati 24 oyga boshlang’ich badal miqdori 20 foiz, 42 oyga boshlang’ich badal miqdori 50 foizlik ko’rsatkichlarda hisoblab ko‘rilgan va tahlillarga asosan
NIM (1.3-2.5%) va ROE (6.4-13.5%) natijalarni qayd etib, minimal darajalardan (NIM-min: 4%, ROE-min: 20%) past ko’rsatkichlarni qayd etgan bo‘lsada, ushbu kredit mahsulotlarining risklilik darjasi kreditning garovga nisbati 70 foizdan oshmasligi va mijozlarga foizsiz shartlarda taqdim etilishi, qarz oluvchilarning to‘lov qobilyatini oshishiga va jozibador bank mahsuloti sifatida joriy etilishiga va bu o‘z navbatida bankning mijozlar bazasi kengayishiga xizmat qilishi takidlangan.
Hamkor tashkilot bilan o‘zaro hamkorlikda bankning kredit mahsulotlari foizini pasaytirish, bankka yangi mijozlarni jalb qilish bilan bir qatorda daromad olish hamda maʼlum bir daromadni oldindan olish imkoniyatini beradi. Shu bilan birga ajartilgan kreditlarning muddatidan oldin yopilishi xam bankning foizsiz daromadlarining tushib ketishiga olib kelmaydi. Aksincha, ushbu pul mablag‘larini qayta joylashtirish xamda hisob raqamga xizmat ko‘rsatish hisobiga olingan daromadni resurs sifatida foydalanilishi bank daromadlarini oshishiga olib keladi. Shuningdek, ushbu mahsulotni bankda joriy etilishi “Asaka Motors International” MCHJ bilan hamkorlik aloqlarini yanada rivojlantirishga xizmat qiladi.
Bank Boshqaruvi tomonidan tasdiqlangan “ASIA ALLIANCE BANK” ATBda bank mahsulotlarini ishlab chiqish, joriy etish, modifikatsiyalash va mahsulot qatoridan chiqarish reglament”da, yangi xizmat turlarini ishlab chiquvchi bo‘linma tomonidan yangi xizmat turlarini joriy etishda qatnashuvchi bo‘linmalarga ishlab chiqilgan yangi kredit mahsuloti pasporti va batafsil maʼlumotlar taqdim etilishi belgilangan. Bunda, bankning masʼul bo‘linmalari tomonidan zarur tahlillar o‘tkazilib, tegishli xulosalar berilishi nazarda tutilgan.
Mazkur shartlar asosida kredit ajratish yuzasidan bankning mas’ul tarkibiy bo‘linmalari tomonidan chuqur tahlillar o‘tkazildi va tegishli xulosalar taqdim etildi.
Ushbu yangi turdagi chakana kredit mahsulot pasportlarini joriy etilishi Bank bilan
“Asaka Motors International” MCHJ o‘rtasida tuzilgan hamkorlik kelishuvi shartlariga o‘zgartirish va qo‘shimchalar kiritish zaruratini paydo qiladi.
Yuqoridagilarni inobatga olib, Chakana kreditlash boshqarmasi tomonidan
«Wuling Bardosh» avtokredit va mikrokredit mahsulot pasportlarini joriy qilish hamda hamkorlik shartnomasiga o‘zgartirish va qo‘shimchalar kiritish taklif etilmoqda.
Kun tartibidagi masala muhokamasi natijasida, Qo‘mita bir ovozdan,
QAROR QILADI: 
1. «Wuling Bardosh» avtokredit va mikrorkedit mahsulot pasportlarini 1 va 2-ilovaga muvofiq tasdiqlash hamda hamkorlik shartnomasiga o‘zgartirish va qo‘shimchalar kiritish masalasi yakuniy qaror qabul qilish uchun Bank Boshqaruvi muhokamasiga kiritilsin.
2. Ushbu qaror Bank boshqaruvi tomonidan tasdiqlangan taqdirda, 2026-yil 6-avgust kunidan boshlab kuchga kiradi.
3. Ushbu qaror Bank boshqaruvi tomonidan tasdiqlangan taqdirda, Amaliyot boshqarmasi va MBXOlarga yetkazilishi hamda qaror ijrosi bo‘yicha nazorat Chakana kreditlash boshqarmasiga yuklatilsin.

Bank mahsulotlari qo‘mitasining
2026 yil “_____” iyuldagi
______________ - sonli
Qaroriga 1-sonli ilova
KREDIT MAHSULOTI PASPORTI
	Kredit mahsulotining turi va nomi
	Avtokredit - «Wuling Bardosh»

	Qarz oluvchi/Birgalikda qarz oluvchiga qo‘yiladigan talablar
	O‘zbekiston Respublikasi rezidenti bo‘lgan, 18 yoshga to‘lgan jismoniy shaxs

	Kredit valyutasi
	O‘zbekiston Respublikasi milliy valyutasi – so‘m.

	Kredit miqdori
	Avtotransport vositasini yetkazib berish shartnomasida belgilangan, avtotransport vositasi narxining 50 foiz miqdorigacha

	Kredit maqsadi
	“Asaka Motors International” MCHJ va uning rasmiy dillerlari tomonidan yetkazib beriladigan “Wuling Bardosh” rusumidagi avtotransport vositasini sotib olish uchun

	Kredit muddati
	Imtiyozli davrsiz, 42 oydan oshmagan muddatga

	Taqdim etish shakli
	“Asaka Motors International” MCHJning hisob raqamiga pul ko‘chirish yo‘li orqali

	Boshlang‘ich to‘lov
	Avtotransport vositasini yetkazib berish shartnomasida belgilangan, avtotransport vositasi narxining 50 foizdan kam bo‘lmagan miqdorida;

	Foiz stavkasi
	Yillik 0,0 %.
· Muddati o‘tgan asosiy qarz bo‘yicha oshirilgan foiz stavkasi Markaziy Bankning asosiy stavkasi 3 barobari miqdorida belgilanadi;

	Talab etiladigan hujjatlar
	А) Shaxsni tasdiqlovchi hujjat (pasport, ID-karta, yashash guvohnomasi va h.k.);
B) Avtotransport vositasining oldi-sotdi shartnomasi;
C) O‘zini o‘zi band qilganlik to‘g‘risidagi guvohnoma (kredit o‘zini-o‘zi band qilgan shaxslarga ajratilganda);
D) Mijoz turmush o‘rtog’ining kredit hisobiga sotib olinadigan avtotransport vositasini garovga taqdim etilishiga rozilik arizasi. Turmush o‘rtog‘i mavjud bo‘lmagan hollarda, mijoz tomonidan kredit ajratish uchun ariza berilgan kunga nikohi mavjud emasligini tasdiqlovchi hujjat.
Qarz oluvchi/Birgalikda qarz oluvchi(lar)ning (mavjud hollarda) daromadlari to‘g‘risidagi ma’lumotlar bank tomonidan maxsus tarmoqlar orqali elektron shaklda mustaqil ravishda olinadi. Daromadlarni aniqlash imkoniyati bo‘lmagan taqdirda, ularni tasdiqlovchi hujjatlar qarz oluvchidan talab qilinishi mumkin. Bunda daromadlar to‘g’risidagi ma’lumotlar kamida oxirgi 6 (olti) oy uchun hisoblandi

	Kredit ta’minoti
	· Sotib olinayotgan avtotransport vositasi kredit miqdorining
133.3 foizdan kam bo‘lmagan qiymatda garovga qabul qilinadi.
· Ta’minot bo‘yicha garov shartnomasini notarial yoki bank tomonidan mustaqil ravishda rasmiylashtirilgunga qadar qo‘shimcha ta’minot talab qilinmaydi.

	Kreditni qaytarish tartibi
	Annuitet yoki differensial to‘lov usulida.

	Qo‘shimcha shartlar
	· Qarz oluvchi/Birgalikda qarz oluvchi qarz yuki ko‘rsatkichi 
50 foizdan oshmasligi lozim;
· MIB joriy qarzdorligi bo‘lmasligi;
· Kredit byurolaridan olingan so‘nggi 3 yil muddatdagi kredit tarixi ijobiy bo‘lishi lozim. Bunda,
   30+ 10 tagacha yo‘l qo‘yiladi;
   60+ 3 tagacha yo‘l qo‘yiladi.
Doimiy rasmiy daromadga ega bo‘lgan jismoniy shaxslarga
90+ 1 tagacha yo‘l qo‘yiladi.





Bank mahsulotlari qo‘mitasining
2026 yil “_____” iyuldagi
______________ - sonli
Qaroriga 2-sonli ilova
KREDIT MAHSULOTI PASPORTI
	Kredit mahsulotining turi va nomi
	Mikrokredit – «Wuling Bardosh»

	Qarz oluvchi/Birgalikda qarz oluvchiga qo’yiladigan talablar
	O‘zbekiston Respublikasi rezidenti bo‘lgan, 18 yoshga to’lgan O‘zini o‘zi band qilgan jismoniy shaxslar.

	Mikrokredit valyutasi
	O‘zbekiston Respublikasi milliy valyutasi – so‘m

	Mikrokredit miqdori
	Sotib olinadigan avtotransport vositasining 80% dan oshmagan miqdorda

	Mikrokredit maqsadi
	Faoliyatini rivojlantirish maqsadida “Asaka Motors International” MCHJ va uning rasmiy dillerlari tomonidan yetkazib beriladigan “Wuling Bardosh” rusumidagi avtotransport vositasini sotib olish uchun

	Mikrokredit muddati
	Imtiyozli davrsiz, 24 oy muddatgacha

	Taqdim etish shakli
	“Asaka Motors International” MCHJning hisob raqamiga pul ko‘chirish yo‘li orqali

	Foiz stavkasi
	Yillik 0,0 %.
· Muddati o‘tgan asosiy qarz bo‘yicha oshirilgan foiz stavkasi Markaziy Bankning asosiy stavkasi 3 barobari miqdorida belgilanadi;

	Mikrokredit ta’minoti
	· Ajratilayotgan avtotransport vositasi miqdorining 125 foizidan kam bo‘lmagan miqdordagi ta’minot bilan ta’minlanadi.
· Bankka aloqador bo‘lgan shaxslarga qo‘shimcha ta’minot talab etiladi.

	Talab etiladigan hujjatlar
	А) Shaxsni tasdiqlovchi hujjat (pasport, ID-karta, yashash guvohnomasi va h.k.);
B) Avtotransport vositasining oldi-sotdi shartnomasi;
C) O‘zini o‘zi band qilganlik to‘g‘risidagi guvohnoma;
D) Mijoz turmush o‘rtog’ining kredit hisobiga sotib olinadigan avtotransport vositasini garovga taqdim etilishiga rozilik arizasi. Turmush o‘rtog‘i mavjud bo‘lmagan hollarda, mijoz tomonidan kredit ajratish uchun ariza berilgan kunga nikohi mavjud emasligini tasdiqlovchi hujjat.
Qarz oluvchi/Birgalikda qarz oluvchi(lar)ning (mavjud hollarda) daromadlari to‘g‘risidagi ma’lumotlar bank tomonidan maxsus tarmoqlar orqali elektron shaklda mustaqil ravishda olinadi. Daromadlarni aniqlash imkoniyati bo‘lmagan taqdirda, ularni tasdiqlovchi hujjatlar qarz oluvchidan talab qilinishi mumkin. Bunda daromadlar to‘g’risidagi ma’lumotlar kamida oxirgi 6 (olti) oy uchun hisoblandi

	Mikrokreditni qaytarish tartibi
	Annuitet yoki differensial to‘lov usulida.

	Qo‘shimcha shartlar
	· Qarz oluvchi/Birgalikda qarz oluvchi qarz yuki ko‘rsatkichi 
50 foizdan oshmasligi lozim;
· MIB joriy qarzdorligi bo‘lmasligi;
· Kredit byurolaridan olingan so‘nggi 3 yil muddatdagi kredit tarixi ijobiy bo‘lishi lozim. Bunda,
   30+ 10 tagacha yo‘l qo‘yiladi;
   60+ 3 tagacha yo‘l qo‘yiladi.
Doimiy rasmiy daromadga ega bo‘lgan jismoniy shaxslarga
90+ 1 tagacha yo‘l qo‘yiladi.





